BCPG โบรกฯคาดกำไรไตรมาส 4/64 แตะ 358 ลบ. ทั้งปีโตเด่น 11% แนะซื้อชูหุ้น Laggard
BCPG โบรกฯคาดกำไรไตรมาส 4/64 แตะ 358 ลบ. ทั้งปีโตเด่น 11% แนะซื้อชูหุ้น Laggard เคาะเป้า 19.60 บาท  
BCPG โบรกฯคาดกำไรไตรมาส 4/64 แตะ 358 ลบ. ทั้งปีโตเด่น 11% แนะซื้อชูหุ้น Laggard เคาะเป้า 19.60 บาท  
18 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (17 ม.ค.2565) แนะซื้อ บริษัท บีซีพีจี จำกัด (มหาชน)  หรือ BCPG ราคาเป้าหมาย 19.60 บาท เบื้องต้นคาดกำไรไตรมาส 4/2564  ที่ 358 ล้านบาท (+15% เทียบช่วงเดียวกันของปีก่อน, ลดลง 48%เทียบไตรมาสก่อนหน้า) เพิ่มขึ้นเทียบช่วงเดียวกันของปีก่อนจากการปรับปรุงประสิทธิภาพ solar farm ในไทย และการ COD โครงการใหม่ในญี่ปุ่น แต่ลดลง เทียบไตรมาสก่อนหน้าตามปัจจัยฤดูกาล และคาดกำไรปี 2564 โต 11% เทียบช่วงเดียวกันของปีก่อนที่ 2,131 ล้านบาท
โดยประเมินกำไรปี 2565 จะเติบโตสูง 37%เทียบช่วงเดียวกันของปีก่อนจากการเข้าลงทุนในโครงการใหม่จำนวนมาก (รวมในประมาณการแล้ว 1.8 หมื่น ล้านบาท จากเป้าบริษัทปี 2565 ที่ 2.7-4.4 หมื่นล้านบาท) อีกทั้งบริษัทกำลังอยู่ระหว่างพัฒนาโครงการ solar farm ที่ไต้หวัน 170 MW (COD 2566-2567) และโรงไฟฟ้าลมในลาว 600 MW (ถือหุ้น 38% COD 2025F
โดยชูเป็นหุ้น laggard ในกลุ่ม Green energy  ปี 2565 บริษัทตั้งเป้าลงทุนสูงถึง 2.7-4.4 หมื่น ล้านบาท โดยมีฐานทุนพร้อม (คาดส่วนมากจะเป็นโครงการที่ COD แล้วซึ่งจะมาเสริมกำไรได้ทันทีหลังปิด deal) + อยู่ระหว่างพัฒนาโครงการในไต้หวัน 170 MW และยังมีโอกาสเพิ่มอีกมาก